Source: https://beta.e-justice.europa.eu/18/HR/national_ordinary_courts?NETHERLANDS&clang=et
Timestamp: 2020-05-29 11:28:48+00:00
Document Index: 2530477

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus\n']

Enamik kohtumenetlusi algab esimese astme kohtus (rechtbank). Madalmaades on 11 esimese astme kohut.
Iga kohus koosneb mitmest osakonnast:
tsiviilõigus (kodanike vahelised vaidlused)
haldusõigus (kodanik versus valitsus)
kriminaalõigus (süüteod)
kohalikud juhtumid (kantonzaken, mis on seotud näiteks üüride, võlgade, liiklustrahvide vaidlustamise, töövaidluste ja väiksemate õigusrikkumistega)
Osapool, kes esimese astme kohtu otsusega ei nõustu, võib selle edasi kaevata. Kriminaal- ja tsiviilasju arutab üks neljast apellatsioonikohtust (gerechtshoven). Haldusasjades võivad apellatsioonkaebust olenevalt teemast arutada:
avaliku teenistuse ja sotsiaalkindlustusasjade apellatsioonikohus (Centrale Raad van Beroep)
apellatsiooniastme halduskohus majandusküsimustes (College van Beroep voor het Bedrijfsleven)
Madalmaade kõrgeima halduskohtuna tegutsev riiginõukogu (Raad van State), haldusvaidluste osakond (Afdeling bestuursrechtspraak)
Kõrgeim kohus (Hoge Raad)
Madalmaade kõrgeim kohus on kõrgeim kohus Madalmaades tsiviil-, kriminaal- ja maksuõiguse alal. Kõrgeim kohus võib tühistada kohtuotsuseid, sealhulgas apellatsioonikohtute otsuseid (mida saab kõrgeimas kohtus vaidlustada seoses õigusküsimustega, seda protsessi nimetatakse kassatsiooniks (cassatie)). Kõrgeim kohus vastutab ka Madalmaade õigusliku ühtsuse ja õiguse arengu tagamise eest.
Lisateavet kohtusüsteemi korralduse kohta leiate veebisaidilt rechtspraak.nl.
Kohtud avaldavad suure osa tehtud otsustest. Need otsused tehakse üldsusele kättesaadavaks andmebaasi lisamise kaudu veebisaidil rechtspraak.nl.
Madalmaade kohtusüsteem ja Madalmaade kõrgeim kohus
Teave Madalmaade kohtusüsteemi kohta (inglise keeles)